સમુદ્રમાં પૂર આવે તો કિનારાના વિસ્તારોની ખેતીની ઉપજાઉ જમીન પછી ઘટવા જ માંડે. સમુદ્રનાં ખારાં પાણી ખેતીની જમીનની ફળદ્રુપતાનો કાયમી ખાત્મો જ બોલાવી દે છે. માટીમાં જ મીઠાનું પ્રમાણ વધી જાય એટલે તે જમીન પડતર અને વેરાન જ બની જાય. ભૂમિગત પાણીમાં પણ આ સમુદ્ર જળની ખારાશ વધી જવાને કારણે એ પાણી પણ પીવાયોગ્ય રહેતું નથી. એના પાણીને પણ પીવાયોગ્ય પાણી બનાવવામાં સાધારણ પાણીની તુલનામાં ત્રીસ ઘણો વધારે ખર્ચ આવે છે. ભારતને તો એક બાજુ જમ જેવા પડોશી દેશો ચીન અને પાકિસ્તાન આતંકવાદ, સીમાભંગ, ગોળીબારો વગેરેથી મારતાં રહે અને ભારતની ભૂમિ પડાવતાં રહે ને બીજી તરફ કુદરતનો, પૂર ને નદીઓથી થતી તબાહીનો માર પણ ઝીલવાનો. એમાં ભીતર કોરી ખાતાં કૌભાંડો અને જનતા-શાસકોની સાર્વત્રિક લાપરવાહી, જાયે તો જાયે કહાં?